b"\n_START_ARTICLE_\nLliga guatemalenca de futbol\n_START_SECTION_\nHist\xc3\xb2ria\n_START_PARAGRAPH_\nEl primer torneig professional s'organitz\xc3\xa0 el 1942 i fou el continuador de la Liga Capitalina, un campionat amateur que es disputava des del 1919. El campionat de 1942-43 fou disputat per set clubs a doble volta. Tres equips, Municipal, Tipograf\xc3\xada Nacional i Guatemala FC acabaren empatats i disputaren una ronda final d'on en sort\xc3\xad campi\xc3\xb3 el Municipal._NEWLINE_Com a la majoria de pa\xc3\xafsos americans, el sistema actual es divideix en dues lligues anuals, anomenades d'Obertura (Apertura) i Clausura._NEWLINE_Amb anterioritat a la creaci\xc3\xb3 de la lliga professional existiren al pa\xc3\xads dos altres campionats de car\xc3\xa0cter nacional que foren el Campionat Nacional guatemalenc de futbol i el Campionat de la Rep\xc3\xbablica guatemalenc de futbol."